בדיני הקנינים - קנין לקטן
קטגוריות: ש_ס / לב בבא מציעא / ב_מ עניינים - הרב רפאל בהגר_מ שמואלביץ / קנינים

יום ועש"ק עקב י"ט מנ"א תשע"א

א] בשו"ת הר"י מיגש סימן קנ"א כתב דחלוקת היורשים בקרקעות מהניא אף קודם שהגיעו לכ' שנה, ז"ל, אמנם בחלוקת הקרקעות וההרשאה עליהם לא נצריך בזה שתהיה בת כ', אלא מעת שהיתה בת י"ב שנה ויום אחד ויודעת בטיב משא ומתן והביאה שתי שערות בבדיקת נשים תוכל לחלוק בהם ולהרשות את מי שיהי' במקומה בזה, ואע"פ שהחלוקה אנחנו מחשבין אותה כאלו כל אחד מב' השותפין מכר החלק שהגיע לחבירו בחלק שהגיע לו, כמו שאמרו האחים שחלקו הרי הן כלקוחות ומחזירין זה לזה ביובל, מ"מ אין לנו להכניס זה בכלל מה שאמרו ולמכור בנכסי אביו, אלא לא כוונו באמרם ולמכור בנכסי אביו אלא על המכר האמתי שהוא הוצאת עיקר הדבר מרשותו אבל החלוקה שאין בה הוצאת עיקר הדבר לא יתפשט הדבר אצלנו בו לזה השיעור, ולפחות נקח בו דעת רבינו האי גאון ז"ל שאינו מצריך ואפי' במכירה עצמה לעשרים שנה זהו דין הקרקעות, עכ"ל, וזה דלא כמש"כ בתשו' מבי"ט ח"ב סימן רט"ו, וציינו בגל' הגרע"א סימן רל"ה ס"ז.

אמנם מבו' להדיא בד' הרי"מ, דכ"ז הוא לענין הא דל"מ מכירתו בנכסי אביו קודם כ', אך בהא דל"מ מכירתו בקרקעות כשאינו יודע בטיב מו"מ, הגם דרק מכירה ל"מ, אך מתנה מהניא, הוי אף חלוקה בכלל, וע"כ הצריך הרי"מ שתהא יודעת בטיב מו"מ, וגם מש"כ הרי"מ בסו"ד דכה"ג לפחות ניקח דעת רה"ג וכו', הוא דכל שהוא יודע בטיב מו"מ מצי למכור אף קודם כ', אך כל שאינו יודע בטיב מו"מ, ל"מ למכור גם לדעת רה"ג, וצ"ע הטעם בזה, ושמא יש לדחוק, דכל מה שהצריך הר"י מיגש שתהא יודעת בטיב מו"מ, הוא רק משום שלא סמך ע"ז דחלוקה ל"ה כמכירה לחוד אלא בצירוף דעת רה"ג, וע"כ כשאין יודעת בטיב מו"מ דל"מ גם לדעת רה"ג, לא סמך הרי"מ להורות דמציא לחלוק.

ב] דעת הרא"ש דכל הא דבעינן בפעוטות שיהיו יודעין בטיב מו"מ, הוא רק כשהן פחותין מבני י', אך כל שהן בני י' ל"ב שיהיו יודעין בטיב מו"מ, והרמ"ה נסתפק בזה, וכתב דמספיקא בעינן שיהיו יודעין בטיב מו"מ, אך לגבי מיאון מספיקא בעיא מיאון אף כשאינה יודעת, אך ל"ב לבדקם, דבסתמא תלינן שהן יודעין, ורק אם ראינו שאינם יודעים בטיב מו"מ ל"מ מכירתן.